Държавен вестник, бр. 4, 2020 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  4
и фактическите основания за издаването є 
и се определят проверяващото лице (лица), 
обектът – наименование и месторазположе­
ние, срокът, видът и задачата на проверката.
(2) Служителите на НЗОК по ал. 1 могат 
да извършват проверки на територията на 
цялата страна.
Чл. 132. (1) Управителят на НЗОК или оп­
равомощено от него длъжностно лице може 
със заповед да разпореди извършване на про­
верка от контрольори от РЗОК с участието 
на служители на НЗОК. Заповедта съдържа: 
правните и фактическите основания за изда­
ването є; служителите на НЗОК, които ще 
участват в проверката; обекта, задачата, вида, 
срока на проверката, както и РЗОК, на чиято 
територия тя ще се извърши.
(2) На основание заповедта на управителя 
на НЗОК директорът на РЗОК издава заповед, 
която съдържа: правните и фактическите 
основания за издаването є; служителите на 
НЗОК, както и контролните органи на РЗОК, 
които ще участват в проверката; конкретния/
конкретните изпълнител/и на медицинска 
помощ – обект/и на проверката, задачата и 
вида на проверката.
(3) Служителите на РЗОК – контрольори, 
могат да извършват проверки на територията 
на съответната РЗОК по заповед на нейния 
директор или на оправомощено от него длъж­
ностно лице.
Чл. 133. (1) По заповед на управителя на 
НЗОК или на оправомощено от него длъжност­
но лице служителите на РЗОК – контрольори, 
могат да извършват проверки на територията 
на същата РЗОК или на територията на друга 
РЗОК.
(2) За издаване на заповедта по ал. 1 на уп­
равителя на НЗОК за извършване на проверка 
на територията на друга РЗОК контрольорите 
се определят по предложение на директора 
на РЗОК, на която са служители.
Чл. 134. (1) При откриване на проверката 
проверяващото лице (лица) се легитимира и 
връчва екземпляр от заповедта за проверка 
на ИДП – обект на проверката.
(2) Екземпляр от заповедта за проверка се 
подписва от представляващия ИДП или от 
упълномощено от него лице.
(3) При отказ да се приеме заповедта про­
верката се извършва и без връчването є, като 
това обстоятелство, както и датата и часът се 
отбелязват в нея и това се удостоверява от 
всички участващи в проверката лица.
(4) При приключване на проверката ИДП 
са длъжни да предоставят на контролните 
органи заверени с подпис и печат копия от 
необходимите за извършване на проверката 
документи.
Чл. 135. (1) Контролните органи по чл. 72, 
ал. 2 ЗЗО: длъжностни лица – служители на 
НЗОК, и длъжностни лица от РЗОК – кон­
трольори, имат правата по чл. 73, ал. 1 ЗЗО.
(2) За изпълнение на правомощията си по 
чл. 73, ал. 1 ЗЗО контролните органи по чл. 72, 
ал. 2 имат право на достъп до информация от 
работодателите, осигурените и изпълнителите.
Чл. 136. (1) За резултатите от извършената 
проверка контролните органи по чл. 72, ал. 2 
ЗЗО съставят протокол, в който вписват:
1. обекта на проверката – наименование, 
месторазположение;
2. данните за проверката – дата и място 
на съставяне, основание за извършване на 
проверката, проверяващото лице (лица);
3. описание на установените факти;
4. констатираните нарушения при изпъл­
нение на договора с ИДП;
5. задължителните предписания и сроковете 
за отстраняване на констатираните наруше­
ния, препоръки за подобряване на дейността 
на ИДП;
6. подписа на съставителя(ите);
7. срока за възражение, установен в ЗЗО;
8. дата на връчване и подпис на лице­
то – обект на проверката.
(2) Екземпляр от протокола се предоставя на 
лицето – обект на проверката, срещу подпис, 
а копия от него се изпращат на управителя 
на НЗОК, съответно на директора на РЗОК, 
и на съответната РК на БЗС.
(3) При констатирани от извършената про­
верка нарушения на Кодекса за професионал­
на етика на лекарите по дентална медицина 
директорът на РЗОК уведомява съответната 
комисия за професионална етика към БЗС.
Чл. 137. Лицето – обект на проверката, 
има право да даде писмено становище пред 
управителя на НЗОК, съответно пред дирек­
тора на РЗОК, с когото е сключило договор, 
по направените от длъжностното лице по 
чл. 72, ал. 2 ЗЗО констатации в 7-дневен срок 
от връчването на протокола по чл. 136, ал. 1.
Чл. 138. Санкциите се налагат по реда на 
глава деветнадесета.
Чл. 139. (1) При извършване на проверки­
те по чл. 131, 132 и 133 могат да присъстват 
експерти на БЗС, които не са в договорни 
отношения с проверявания изпълнител на 
дентална помощ. Експертите предоставят 
писмени становища, които са неразделна част 
от протокола по чл. 136, ал. 1.
(2) Включването на експертите на БЗС в 
заповедите за проверките по ал. 1 на упра­
вителя на НЗОК, респ. директора на РЗОК, 
се осъществява след посочване от страна на 
председателя на РК на БЗС в писмен вид на 
представителите на съответната РК на БЗС.
Чл. 140. При установяване на админи­
стративни нарушения по чл. 105д и 105е ЗЗО 
актовете за установяване на административни 
нарушения по ЗАНН се съставят от длъж­
ностните лица по чл. 72, ал. 2 ЗЗО по реда 
на ЗАНН и инструкцията на управителя на 
НЗОК по чл. 72, ал. 10 ЗЗО.